Συζήτηση Βικιπαίδεια:IRC

message: Τι θα λέγατε να αρχίσουμε συζητήσεις σε ειδικό για την Ελληνική Βικιπαίδεια κανάλι στο IRC, π.χ. #wikipedia-el; Αρκετές γλώσσες έχουν κανάλι, απ' ότι είδα και νομίζω ότι ισχύει η ελεύθερη δημιουργία καναλιού (δηλαδή όποιος μπορεί, δημιουργεί ένα κανάλι και αυτό διαρκεί μέχρις να μην υπάρχει άλλος χρήστης μέσα). Αν όχι, μπορούμε ίσως να ζητήσουμε ένα κανάλι, με operator από τους servers της Βικιπαίδειας (νομίζω είναι ένα αυτόματο bot).
Η άποψή μου είναι ότι η συζήτηση σε ένα κανάλι IRC θα κάνει πιο ευέλικτο το εγχείρημα. Τετριμένες προτάσεις και μακροσκελείς συζητήσεις με τα ίδια πρόσωπα να απαντάνε, θα μπορούσαν να γίνονται εκεί. --Dead3y3  Συζήτηση 09:34, 17 Ιουλίου 2006 (UTC)
Να διευκρινίσω ότι ξεκίνησα αυτή τη συζήτηση ως θέμα σχετικό με την Βικιπαίδεια, γιατί ίσως μπουν τεχνικές πληροφορίες για το IRC στην σελίδα-άρθρο. --Dead3y3  Συζήτηση 09:36, 17 Ιουλίου 2006 (UTC)
replies: text: Υπάρχει ήδη κανάλι στο grnet, το #wikipedia. Προς το παρόν εκεί είμαι εγώ και ο CeeKay και κάνουμε τους γέρους του Muppet Show (για διάφορα θέματα, που ελάχιστες φορές έχουν να κάνουν με Βικιπαίδεια). Η συζήτηση περί Βικιπαίδειας για καίρια θέματα καλό είναι να γίνεται εδώ, για να παίρνουν σφαιρική εικόνα όσοι δεν μπορούν/θέλουν να μπαίνουν IRC. Βοηθάει όμως σε θέματα συνεργασίας -   Badseed  απάντηση 10:32, 17 Ιουλίου 2006 (UTC)
replies: text: :Μήπως έχετε βγει; Δεν το βλέπω. Βασικά είχα υπόψη μου το Freenode Network (σύνδεση κατευθείαν με το IRC στη λίστα καναλιών). Εκεί έχουν συγκεντρωθεί και άλλα ξενόγλωσσα κανάλια, όπως και κανάλια για την Βικιθήκη, τα Βικιβιβλία, κτλ. Νομίζω ότι μπορούμε να ζητήσουμε ένα bot-operator, ώστε να μην εξαφανίζεται το κανάλι αν βγαίνουμε όλοι. --Dead3y3  Συζήτηση 10:44, 17 Ιουλίου 2006 (UTC)
Προφανώς δεν ήταν κανείς εκεί, μπορεί να μπω σε λίγο, όμως το κανάλι υπάρχει. Δες Συζήτηση χρήστη:Geraki/Αρχείο_3#IRC  -   Badseed  απάντηση 10:51, 17 Ιουλίου 2006 (UTC)
thread_title: Πρόταση για συμμετοχή στο IRC

message: Διαφωνώ με τη διαμόρφωση consensus και μια γρήγορη διαγραφή που θα αποφασιστεί στο irc. Ειδικά η διαγραφή είναι σοβαρό θέμα και αφορά όλη την Κοινότητα. Το IRC καλό είναι για να περνάμε την ώρα μας, και για συνεργασία αρκετές φορές, αλλά όχι για σοβαρές αποφάσεις -   Badseed  απάντηση 20:51, 18 Ιουλίου 2006 (UTC)
replies: text: Με παρεξήγησες. Εξηγώ καθαρά ότι η διαμόρφωση consensus γίνεται στις σελίδες συζήτησης. Όμως υπάρχουν περιπτώσεις που το IRC σχετίζεται με τις περιπτώσεις γρήγορης διαγραφής: αν π.χ ένας χρήστης έχει γράψει μια γραμμή σε ένα άρθρο και αυτό έχει επισημανθεί με γρήγορη διαγραφή, ενώ ο χρήστης μπορεί να θέλει να συνεισφέρει και άλλο, οι διαχειριστές μπορούν να ειδοποιηθούν άμεσα μέσω του IRC. Πάντως καταλαβαίνω ότι αυτή είναι μια εξαίρεση. Αν θέλεις, αφαίρεσε την αναφορά στην γρήγορη διαγραφή. --Dead3y3  Συζήτηση 21:01, 18 Ιουλίου 2006 (UTC)
replies: text: :Αυτό που λες προϋποθέτει ότι οι διαχειριστές θα είναι στο irc, πράγμα για το οποίο προς το παρόν αμφιβάλλω. Πιο γρήγορα νομίζω ειδοποιούνται μέσω της σελίδας συζήτησής τους (ή και με message στο irc, αλλά πρέπει κάποιος να είναι ircόγατος). Το κλειδί για να αποφευχθεί μια γρήγορη διαγραφή σαν αυτή που λες είναι απλά να περιμένουμε και να μην σημαίνουμε τα άρθρα αμέσως -   Badseed  απάντηση 21:09, 18 Ιουλίου 2006 (UTC)
replies: text: ::Οκ, δεν επιμένω. Όντως αυτή τη στιγμή η συμμετοχή στο IRC είναι περιορισμένη. Θα διαγράψω την αναφορά στην γρήγορη διαγραφή. Αν σκεφτείς κάτι άλλο για το οποίο μπορεί να είναι χρήσιμο το IRC, πρόσθεσέ το. --Dead3y3  Συζήτηση 21:15, 18 Ιουλίου 2006 (UTC)
thread_title: Μετά την δημιουργία σελίδας

message: Ας μη λέμε μεγάλα λόγια. Η αντιμετώπιση και βοήθεια που θα έχει κάποιος στο κανάλι εξαρτάται από το ποιος είναι εκεί. Αν υπάρχει κάποιος παντελώς άσχετος με πολιτική και τεχνική βοήθεια (ένας περαστικός ας πούμε) μετά θα έρθει κανείς εδώ και θα μας λέει "μα στο irc μου είπαν άλλα". Ας αφήσουμε τις λειτουργίες όπως έχουν προς το παρόν, κι αν το κανάλι αποκτήσει κόσμο, το κάνουμε και αξιόπιστη πηγή τεχνικής βοήθειας -   Badseed  απάντηση 21:24, 18 Ιουλίου 2006 (UTC)
replies: text: Συγγνώμη για την διατύπωση «συστήνεται θερμά». Αλλά δεν συμφωνείς ότι τα τραγικά συνήθη λάθη εξαιτίας ελλειπής κατανόησης και τα μικρότερα λόγω τεχνικής απειρίας θα μπορούσαν να αντιμετωπιστούν καλύτερα μέσω του IRC; Εν τέλει, αν κάποιος δεν γουστάρει να το χρησιμοποιήσει, μπορεί πάντα να ακολουθήσει την κλασσική διαδικασία των συζητήσεων. Κανείς δεν το απαγορεύει αυτό. Και το IRC δεν είναι κάτι αναξιόπιστο από μόνο του. Αν υπάρχει η δυνατότητα για έναν χρήστη να πάρει τεχνική βοήθεια από εκεί, δεν μπορώ να καταλάβω το λόγο να του το αποκρύψουμε ως δυνατότητα. Εν τέλει, στο IRC υπάρχουν και άλλα, πιο πολυπληθή και με έμπειρους χρήστες, κανάλια σχετικά με την Wikipedia. --Dead3y3  Συζήτηση 21:34, 18 Ιουλίου 2006 (UTC)
Καταρχήν τα λάθη δεν είναι τραγικά-όλα διορθώνονται. Κατά δεύτερον, πως ακριβώς θα ενημερωθεί κάποιος που είναι στη Βικιπαίδεια και κάνει κάποιο λάθος; Θα τον "ρουφήξουμε" στο irc; Ή θα αφήσουμε μήνυμα να έρθει στο irc; Είναι λίγο άτοπο. Σου επαναλαμβάνω ότι η ποιότητα της βοήθειας εξαρτάται από το ποιος βρίσκεται εκεί. Κατά πρώτον, αν  υπάρχει η δυνατότητα να πάρει κάποιος τεχνική βοήθεια απο εκεί, μπορει να πάρει και από εδώ. Μάλιστα, δεν είναι λίγες οι φορές που ακόμα και έμπειροι χρήστες διορθώθηκαν από άλλους στην προσπάθειά τους να βοηθήσουν σε κάποιο θέμα· με τα 1-2 άτομα αυτή τη στιγμή στο irc, αυτό δεν εξασφαλίζεται. Αν κάποια στιγμή το κανάλι μεγαλώσει τόσο ώστε να μπορεί να χρησιμοποιηθεί σαν βοήθεια, μετά χαράς να το γνωστοποιήσουμε σαν τέτοια. Μέχρι τότε, ας κρατήσουμε μια πιο υπεύθυνη στάση -   Badseed  απάντηση 22:02, 18 Ιουλίου 2006 (UTC)

text: Δεν διαφώνησα στο ότι η ποιότητα της βοήθειας εξαρτάται από την συμμετοχή. Αλλά όσα είχα γράψει για την χρησιμότητα του IRC και ειδικά στην 1η παράγραφο (τώρα πραγματικά, για τον συντονισμό των βικιεπιχειρήσεων θα πρέπει να floodάρουμε τις σελίδες συζήτησης;) ήταν απλές συστάσεις. Επαναλαμβάνω, όποιος θέλει μπορεί να χρησιμοποιεί τις σελίδες συζήτησης. --Dead3y3  Συζήτηση 22:13, 18 Ιουλίου 2006 (UTC)
thread_title: Παυσίπονο